OpenLLM-France/wikimedia huggingface dataset:
# Viseu (barrutia)

Viseuko barrutia Portugalgo 18 barrutietako bat da. Mugakideak hauexek ditu: iparraldean Portoko barrutia, Vila Realgo barrutia eta Bragançako barrutia, ekialdean Guardako barrutia, hegoaldean Coimbrako barrutia eta mendebaldean Aveiroko barrutia.
5007 km²-ko azalera dauka eta 2001ean 394.927 biztanle zituen. Hiriburua Viseu bera da.

## Kontzejuak

Ondorengo 24 kontzejuak (concelhos edo municípios) hartzen ditu barne:
* Armamar
* Carregal do Sal
* Castro Daire
* Cinfães
* Lamego
* Mangualde
* Moimenta da Beira
* Mortágua
* Nelas
* Oliveira de Frades
* Penalva do Castelo
* Penedono
* Resende
* Santa Comba Dão
* São João da Pesqueira
* São Pedro do Sul
* Sátão
* Sernancelhe
* Tabuaço
* Tarouca
* Tondela
* Vila Nova de Paiva
* Viseu
* Vouzela

## Iruditegia

* Viseu.
* Viseuko Miserikordiaren eliza.
* Viseuko katedrala.
* Lamegoko gaztelua.
* Lamegoko katedrala.
* Remediosko Andre Mariaren santutegia (Lamego).
* Penedonoko gaztelua.
* Mangualde.
* Nelas.
* Tondela.

## Kanpo estekak

* Datuak: Q273525
* Multimedia: Viseu (district) / Q273525
# Visesa

Visesa (Vivienda y Suelo de Euskadi, S.A. - Euskadiko Etxebizitza eta Lurra, EA izenpean sortu zen 1990ean, Gasteizen, otsailaren 6ko 29/1990 Dekretuaren —258/1989 Dekretua, azaroaren 21ekoa, sozietate publikoa sortzekoa, aldatu zuena— bidez) Eusko Jaurlaritzari atxikitako sozietate publikoa da, eta haren helburu nagusiak dira Euskal Autonomia Erkidegoan kalitatezko etxebizitza babestuak sustatzea eta hiri-berroneratzeko proiektuak burutzea, gizarte-sektore guztietan etxebizitza duinaz gozatzeko eskubidea gauzatzen lagunduz.
Visesa 1990ean eratu zen, eta 1992an hasi zen haren jarduera. Jardunean izan den lehenengo 25 urteetan, 12.000 etxebizitza baino gehiago sustatu ditu Euskadinl Autonomia Erkidegoan. Horrek Euskadiko etxebizitza-sustatzaile nagusi bihurtu du.
Etxebizitza babestuak sustatzeko jarduerari dagokionez, proiektu hauetan dihardu, besteak beste: Zorrotzaurre penintsularen eraldaketa, Boluetan orain arte Passivhaus estandarren arabera egindako eraikinik altuena, Gasteizko Koroatze auzoaren hirigunearen birgaitzea eta Sestaoko Vega Galindo industrialdearen hiri-berroneratzea.
Ikuspegi ekonomikotik, 37 milioi euro inguruko kapitala du eta Eusko Jaurlaritzak berak (% 78,63), Kutxabankek (% 18,59) eta Euskadiko Kutxak (% 2,78) harpidetuta dago. Visesak balantze saneatua du, eta, horrek aukera ematen dio babes ofizialeko etxebizitza politikaren trakzio-elementutzat jarduteko eta bere burua finantzatzeko, Eusko Jaurlaritzarentzat finantza-karga izan gabe.

## Erreferentziak

* ↑ «Sortzeko Dekretua» (PDF) Euskal Herriko Agintaritzaren Aldizkaria.
* ↑ Gardentasun ataria. Ekonomia eta finantza informazioa. .

## Kanpo estekak

* Visesa official webgune ofiziala.
* Eusko Jaurlaritzaren webgune ofiziala.
* Datuak: Q50680704
# Viseu (Pará)

Viseu Brasilgo udalerri bat da, Pará estatuan kokatua. 58.692 biztanle ditu 4.915,073 km²ko eremuan.

## Ikus, gainera

* Pará

## Kanpo estekak

* Datuak: Q772569
* Multimedia: Viseu (Pará) / Q772569
# Vishnu

Vishnu (sanskritoz: विष्णु, Viṣṇu ahoskatua) hinduismoaren tradizio vishnuitan jainko gorena da. Adi Shankara filosofoaren smarta jarraitzaileek, beste hinduen artean, Vishnu Panchayatana puja edo Jainkoaren bost lehen mailako itxuretako baten moduan gurtzen dute
"Vishnu Sahasranama" zerrendak Visnu Paramatma (Arima Gorena) eta Parameshwara (Jainko Gorena) izendatzen ditu.
Tri-murti (euskaraz: "hiru forma"; Sanskritoz: trimūrti) kontzeptu hinduistan sorrera, kontserbazio eta suntsipen zikloak jainkoak irudikatzen dituzte: Brahma sortzailea, Vishnu kontserbatzailea eta Shiva suntsitzailea.

## Ezaugarriak

Vishnuren ezaugarriak jainko Goren moduan zenbatezinak badira ere, baditu sei ezaugarri nagusiak:
* Jñāna (Orojakina)
* Aishvarya (Burujabetza)
* Shakti (Energia edo ahalguztiduntasuna)
* Bala (Indarra)
* Vīrya (Kemena)
* Tejas (Distira edo bere burua aski izatea)

## Avatarrak

Vishnuk hamar avatar nagusi ditu, dashavatara izenekoak:
* Matsya, Hayagriva hil zuen ukabila gizakiak salbatuz.
* Kurma, Ozeanoetan Devas eta Asuras lagundu zituen dortoka.
* Varaha, Hiranyaksha hil zuen basurdea, Lurra salbatuz.
* Narasimha, Hiranyakashapu demonioa menderatu zuen lehoia.
* Vamana, erraldoi bilakatu zen ipotxa Bali erregearen eskuetatik mundua salbatzeko.
* Parashurama jakintsua, Treta Yugan agertu zen Rama aizkoraduna.
* Rama, Sri Ramachandra, Raavanan demonioen erregea hil zuen Ayodhyako printze eta erregea.
* Krishna Dwapara Yugan agertu zena.
* Buda, gogargietsia.
* Kalki edo betikotasuna, Kali Yugaren amaieran agertuko dena.

## Erreferentziak

* ↑ Patrick Olivelle. "The Date and Provenance of the Viṣṇnu Smṛti." Indologica Taurinensia, 33 (2007): 149-163
* ↑ Sri Vishnu Sahasaranama - Transliteration and Translation of Chanting
* ↑ Tapasyananda. (1991). Bhakti Schools of Vedānta. Chennai: Sri Ramakrishna Math ISBN 8171202268..
* ↑ Garuda Purana 1.86.10-11

## Kanpo estekak

* Datuak: Q11380
* Multimedia: Vishnu / Q11380
# Valverde-Enrique

Valverde-Enrique Leongo Herriko udalerri bat da, Leongo probintzian kokatuta. Esla-Campos eskualdean dago, itsas mailatik 833 m metrora, eta km²-ko azalera hartzen du.
2009ko urtarrilaren 1eko erroldaren arabera 199 biztanle zituen. 2023 urteko erroldaren arabera 156 biztanle zituen.

## Ikus, gainera

* Leóngo udalerrien zerrenda

## Kanpo estekak

* Datuak: Q1640137
* Multimedia: Valverde-Enrique / Q1640137
# Valverde (Catania)

Valverde Italiako udalerri bat da. Cataniako probintzian kokatuta dago, Sizilia eskualdean. 7.824 biztanle ditu, 5,52 kilometro koadroko azaleran banatuta.

## Mugakideak

Valverdek honako udalerri hauekin egiten du muga:
Aci Bonaccorsi Aci Sant'Antonio San Giovanni la Punta Aci Castello Aci Catena San Gregorio di Catania

## Kanpo estekak

* Datuak: Q478939
* Multimedia: Valverde, Sicily (Italy) / Q478939
# Valverde (Errioxa)

Valverde Errioxako Autonomia Erkidegoko herri bat da. Aragoi eta Euskal Herriko Nafarroa Garaiarekin muga egiten duen mugan dago, herriaren zati batekin erkidego horretan, geltokiaren zati bezala. Gainera, kokapen estrategikoa du: Nafarroa Garaia 2 km iparralderantz dago, eta Gaztela eta Leon 2 km hegoalderantz, N-113 errepide nazionalaren bidez iristeko moduan. INEren arabera, Valverdek 210 pertsona inguru ditu erroldatuta 2019an.

## Historia

Valverde Gaztela, Nafarroa eta Aragoi erresumek bat egiten duten lekuan zegoen; horren lekuko da Hiru Erregeen Mojoia. Kondairak dioenez, Antso Azkarra, Alfontso II.a Kastoa eta Alfontso VII.a erregeak behin bildu ziren euren erregeen mugak mugatzeko, eta bakoitzak bere erresuman eserita egin zuen. Valverde, garai hartan, bidaiari zein merkantzien igarobide izan zen, aduana edo "Portajillo" horretatik pasatzean zergak ordaindu behar zituztenak. 1558an 766.015 marabedi bildu ziren aduana horretan, Espainiako bost erresumarik garrantzitsuenen artean kokatzen zuena.

## Demografia

Biztanleriaren bilakaera :
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| 260 | 249 | 246 | 239 | 255 | 267 | 259 | 259 | 271 | 277 | 275 |

## Garraioa
### Nafarroako Hiriarteko Garraioa

Udalerri honek Nafarroako Hiriarteko Garraioako 300 linearekin bat egiten du, Iruña eta Soriako geltokien arteko ibilbidea egiten duena, Tutera eta Zentronikotik igaroz.
* Nafarroako Hiriarteko Garraioa
| Zerbitzua | Hasiera | Ibilbidea | Amaiera ⁠ |
| 300 | Iruñea | Tafalla • Alfaro • Corella • Cintruenigo • Fitero • Valverde • Agreda • Matalebreras | Soria |

## Erreferentziak

* ↑ Nafarroako Gobernua. (2019/10/10). Iruña eta Soria arteko autobus-flota berritu eta bidaiaren prezioa merketu da. .

## Ikus, gainera

* Cervera del Río Alhama
* Datuak: Q9092561
# Valvasone

Valvasone Italiako udalerri bat da. Pordenoneko probintzian kokatuta dago, Veneto eskualdean. biztanle ditu, 17,57 kilometro koadroko azaleran banatuta.

## Mugakideak

Valvasonek honako udalerri hauekin egiten du muga:
Arzene Casarsa della Delizia San Martino al Tagliamento San Vito al Tagliamento Sedegliano Codroipo

## Kanpo estekak

* Datuak: Q53203
* Multimedia: Valvasone / Q53203
# Valva

Valva Italiako udalerri bat da. Salernoko probintzian kokatuta dago, Campania eskualdean. 1.537 biztanle ditu, 26,79 kilometro koadroko azaleran banatuta.

## Mugakideak

Valvak honako udalerri hauekin egiten du muga:
Calabritto Caposele Colliano Laviano Oliveto Citra Senerchia

## Kanpo estekak

* Datuak: Q81805
* Multimedia: Valva / Q81805
# Valve Corporation

Valve Corporation bideo-jokoak garatzen dituen enpresa estatubatuarra da. Mundu mailan ezaguna egin zen bere lehengo jokoarengatik, Half-Life eta honen modifikazio batengatik Counter-Strike.
Bere beste lorpen ospetsuenetarikoa Source bideo-joko motorra da, beraien jokoetan erabilita gehien bat, Half-Life 2 barne.
Valve Software-ren bulego nagusia Seattlen dago, Ameriketako Estatu Batuetan.

## Historia

Gabe Newell-ek eta Mike Harringtonek VALVE sortu zuten 1996an. Half-Lifekin, bere lehen bideo-jokoarekin, Valve-k arrakasta izugarria bildu zuen bere hedapenenekin eta modifikazioekin etekin handiak lortuz.

## Bideo-jokoak

| Tituloa | Urtea | Generoa | Plataforma |
| Half-Life | 1998 | FPS | PC, PlayStation 2, Linux |
| Team Fortress Classic | 1999 | FPS | Windows, Linux |
| Counter strike | 1999 | Hedapena | Windows, Linux |
| Ricochet | 2000 | Akzio bideokojoa | Windows, Linux |
| Half-Life: Blue Shift | 2001 | Hedapena | Windows, Linux |
| Half-Life: Decay | 2001 | Hedapena | PlayStation 2, Windows (conversión) |
| Deathmatch Classic | 2001 | FPS | Windows, Linux |
| Day of Defeat | 2003 | FPS | Windows, Linux |
| Counter-Strike: Condition Zero | 2004 | FPS | Windows, Xbox, Linux |
| Half-Life: Source | 2004 | FPS | Windows, Linux |
| Half Life 2: Deathmatch | 2004 | FPS | Windows, Mac, Linux |
| Half-Life 2 | 2004 | FPS | Windows, Xbox, Xbox 360, PlayStation 3, Mac, Linux |
| Half-Life 2: Lost Coast | 2005 | Hedapena | Windows, Linux |
| Day of Defeat: Source | 2005 | FPS | Windows, Mac, Linux |
| Half-Life Deathmatch: Source | 2006 | FPS | Windows, Linux |
| Half-Life 2: Episode One | 2006 | FPS | Windows, Xbox 360, PlayStation 3, Mac, Linux |
| Half-Life 2: Episode Two | 2007 | FPS | Windows, Xbox 360, PlayStation 3, Mac, Linux |
| Portal | 2007 | Logika bideo-jokoa | Windows, Xbox 360, PlayStation 3, Mac, Linux |
| Team Fortress 2 | 2007 | FPS | Windows, Xbox 360, PlayStation 3, Mac, Linux |
| Left 4 Dead | 2008 | FPS | Windows, Xbox 360, Mac |
| Left 4 Dead 2 | 2009 | FPS | Windows, Xbox 360, Mac, Linux |
| Alien Swarm | 2010 | Top-down shooter | Windows |
| Portal 2 | 2011 | Logika bideo-jokoa | Windows, Xbox 360, PlayStation 3, Mac, Linux |
| Counter-Strike: Global Offensive | 2012 | FPS | Windows, Xbox 360, Mac, PlayStation3, Linux |
| Dota 2 | 2013 | Akzio RTS, MOBA | Windows, Mac, Linux |

## Ikus, gainera

* Gabe Newell
* Microsoft
* Steam

## Kanpo estekak

* Valve Corporationen gune ofiziala
* Steamen gune ofiziala
* Steam
* Datuak: Q193559
* Multimedia: Valve Corporation / Q193559
# Valverde

Valverdek hurrengo esanahiak eduki ditzake:

## Geografian
### Dominikar Errepublika

* Valverdeko probintzia

### Espainian

* Valverde: Hierro uharteko hiriburu eta udalerria.
* Valverde: Errioxako Autonomia Erkidegoko herria.
* Valverde de Alcala: Madrilgo Erkidegoko udalerria.
* Valverde de Jucar: Cuencako probintziako udalerria.
* Valverde de la Vera: Caceresko probintziako udalerria.
* Valverde de Merida: Badajozko probintziako udalerria.
* Valverde del Camino: Huelvako probintziako udalerria.

### Italian

* Valverde: Cataniako probintziako komuna.
* Valverde: Paviako probintziako komuna.

## Pertsonen izen-abizenak
### Euskal Herritarrak

* Antonio Valverde euskal idazlea.
* Antton Valverde euskal kantaria.
* Ernesto Valverde "Txingurri" euskal herritar futbolari ohia eta futbol entrenatzailea.

### Espainiarrak

* Alejandro Valverde txirrindularia.
* Juan Valverde de Amusco anatomista.
# Walter Behrendt

Walter Behrendt (Dortmund, 1914ko irailaren 18a - ibidem, 1997ko uztailaren 23a) alemaniar politikaria izan zen. Europako Legebiltzarreko lehendakaria izan zen 1971tik 1973ra.
Bigarren Mundu Gerran parte hartu zuen eta gero kontulari lanetan aritu zen enpresa batean. 1932an Alemaniako Alderdi Sozialdemokratarekin bat egin zuen eta 1950eko hamarkadan alderdia zuzendu zuen Dortmunden.
1952tik Dortmundeko zinegotzia izan zen eta 1957tik 1976ra Bundestageko diputatua. Eurodiputatua izan zen 1967tik 1977ra, eta Europako Legebiltzarreko lehendakaria 1971tik 1973ra.
* Datuak: Q213838
* Multimedia: Walter Behrendt / Q213838
# Walter Breisky

Walter Breisky (Berna, 1871ko uztailaren 8a - Klosterneuburg, 1944ko irailaren 25a) austriar legelari eta politikaria izan zen.
Suitzan jaio zen eta Pragan lehen hezkuntza eta Vienan bigarren hezkuntza jaso zituen. Vienako Unibertsitatean zuzenbidean lizentziatu zen eta Administrazioan funtzionario gisa sartu zen. Burokraziaren postuetan igo zen, bai inperioaren garaian, bai Austriako errepublika aldarrikatu ondoren.
Politikan Barne ministro eta Hezkuntza ministro izan zen 1920ko uztailetik azarora, eta presidenteorde kantziler eta Hezkuntzako estatu-idazkari 1920ko azarotik 1922ko maiatzera.
Egun batez kantziler izan zen, 1922ko urtarrilaren 26tik 27ra, Johannes Schoberren dimisioaren ondoren. Bere gobernuaren porrotaren ondoren, politikatik erretiratu eta Estatistika Bulegoa zuzendu zuen.
Gestapok 1944ko irailean atxilotu zuen, BBCren irrati-katea entzuteagatik. Naziek askatu eta gutxira bere buruaz beste egin zuen.

## Kanpo estekak

* Datuak: Q15944
* Multimedia: Walter Breisky / Q15944
# Walter Cronkite

Walter Leland Cronkite Jr. (St. Joseph, Missouri, 1916ko azaroaren 4a - New York, 2009ko uztailaren 17a) estatubatuar kazetaria eta telebistako aurkezlea izan zen.
CBS Evening News programaren aurkezlea izan zen hemeretzi urtean (1962-1981). 1937tik 1981era bitartean, Bigarren Mundu Gerrako bonbardaketei, Nürembergeko epaiketei, Vietnamgo gerrari, Watergate eskandaloari, Teherango gatibuen krisialdiari eta John F. Kennedyren, Martin Luther Kingen eta John Lennonen hilketei buruzko informazioa eman zuen. Estatu Batuetako espazio programari buruzko informazioa ere eman zuen.
AEBetako konfiantzarik handieneko gizontzat hartu zen.
* Datuak: Q31073
* Multimedia: Walter Cronkite / Q31073
# Walter Brennan

Walter Andrew Brennan, (Swampscott, Massachusetts, 1894ko uztailaren 25a - Oxnard, Kalifornia, 1974eko irailaren 21a), ezagunagoa Walter Brennan izenaz, aktore estatubatuarra izan zen.

## Filmografia hautatua

* Lorraine of the Lions (1925)
* Blake of Scotland Yard (1927)
* King of Jazz (1930)
* Scratch-As-Catch-Can (1931)
* Texas Cyclone (1932)
* Law and Order (1932)
* Two-Fisted Law (1932)
* The Invisible Man (1933)
* Woman Haters (1934)
* Restless Knights (1935)
* Bride of Frankenstein (1935)
* Man on the Flying Trapeze (1935)
* Barbary Coast (1935)
* Metropolitan (1935)
* Three Godfathers (1936)
* These Three (1936)
* The Moon's Our Home (1936)
* Fury (1936)
* Come and Get It (1936)
* The Buccaneer (1938)
* The Adventures of Tom Sawyer (1938)
* The Cowboy and the Lady (1938)
* Kentucky (1938)
* The Story of Vernon and Irene Castle (1939)
* Stanley and Livingstone (1939)
* Northwest Passage (1940)
* The Westerner (1940)
* Meet John Doe (1941)
* Sergeant York (1941)
* Swamp Water (1941)
* The Pride of the Yankees (1942)
* Slightly Dangerous (1943)
* The North Star (1943)
* To Have and Have Not (1944)
* The Princess and the Pirate (1944)
* Dakota (1945)
* A Stolen Life (1946)
* Centennial Summer (1946)
* Nobody Lives Forever (1946)
* My Darling Clementine (1946)
* Scudda Hoo! Scudda Hay! (1948)
* Red River (1948)
* Blood on the Moon (1948)
* Task Force (1949)
* A Ticket to Tomahawk (1950)
* Along the Great Divide (1951)
* The Far Country (1954)
* Bad Day at Black Rock (1955)
* Come Next Spring (1956)
* Good-bye, My Lady (1956)
* The Proud Ones (1956)
* Tammy and the Bachelor (1957)
* Rio Bravo (1959)
* How the West Was Won (1962)
* The Gnome-Mobile (1967)
* Who's Minding the Mint? (1967)
* Support Your Local Sheriff! (1969)
* The Over-the-Hill Gang (1969)
* The Over-the-Hill Gang Rides Again (1970)

## Oscar Sarietarako izendapenak

| Urtea | Kategoria | Filma | Emaitza |
| 1936 | Gizonezko bigarren aktore onenaren Oscar Saria | Come and Get It | Garailea |
| 1938 | Gizonezko bigarren aktore onenaren Oscar Saria | Kentucky | Garailea |
| 1940 | Gizonezko bigarren aktore onenaren Oscar Saria | The Westerner | Garailea |
| 1942 | Gizonezko bigarren aktore onenaren Oscar Saria | Sergeant York | Hautagaia |

## Kanpo estekak

* Datuak: Q219521
* Multimedia: Walter Brennan / Q219521
# Walter Burley Griffin

Walter Burley Griffin (Maywood, 1876ko azaroaren 24a - 1937ko otsailaren 11) AEBetako arkitekto eta paisajista izan zen. Ezaguna da Marion Lucy Mahony emaztearekin batera Canberra hiria diseinatu zuelako, Australiako hiriburu berria izateko.

## Biografia

George Walter Griffin aseguru-agentearen eta Estelle Griffinen lau seme-alabetatik handiena zen. Familia Oak Parkera joan zen bizitzera, eta gero Elmhurstera haurtzaroan.' Umetan oso goiz interesatu zitzaizkion paisaia eta lorategiak, eta gurasoek etxeko lorategia, Elmhursten, bere gustura konpontzeko aukera eman zioten. Griffinek goi-mailako ikasketak egin zituen Oak Park High Schoolen. O. C. Simonds paisaia-diseinatzaileak arkitektura-karrera bat aztertzeko konbentzitu zuen.
Arkitekto titulua Illinoiseko Unibertsitatean jaso zuen 1901ean, eta estatu berean arkitekto lizentzia lortu zuen, arkitekto gisa praktika pribatua egiteko aukera ematen ziona. Frank Lloyd Wrightekin hasi zen lanean Oak Park-en ikaskuntzan, eta han egon zen 1905era arte, japoniar monetarekin soldata jasotzearen ondorioz eztabaida baten ostean alde egin zuen arte. Wrightekin lanean ari zela, Marion Lucy Mahony ezagutu zuen, Wrighteko paisaia-arkitekturako lanetan eraikinen perspektiben hainbat modelazioren arduraduna, eta 1911n harekin ezkondu zen.
Bere bulegoa zabaldu zuen, batez ere etxeak diseinatzeko enkarguekin lan egiten zuena. Aldi baterako, Francis Barry Byrne eta Harry Robinsonen Wrighten langile eta lankide ohiak kontratatu zituen. 1912an, Canberra hiriburu berria (Australia) diseinatzeko lehiaketa irabazi zuen Griffinek. Bera eta Marion Australiara joan ziren 1914an, hiriburu berriaren diseinua eta eraikuntza ikuskatzeko, Walterrek aparte jasotako beste enkargu batzuekin batera. Francis Barry Byrne Chicagoko bulegoa administratzen utzi zuen, Marionek Sidneyn bulego bat zuzentzen zuen bitartean, eta Walter Melbourneko bulegoaren kargura zegoen.
Walterrek 21 urtez lan egin zuen arkitekturan Australian Lucknowera (India) abiatu aurretik, Lucknoweko Unibertsitateko Liburutegia diseinatzeko. Indian zegoela hil zen, 1937an.

## Obra garrantzitsuenak

* William H. Emery, Jr. House, 1903
* Frederick Carter House, 1910
* Page House, 1912
* Blythe-Rule House, 1913
* Ralph Griffin Etxea, 1913
* Melson etxea, 1914
* Blythe Etxea, 1914
* Newman College, Melbourne
* Newman College: jantokiaren barrualdea
* Capitol Theatre, Melbourne
* William Throsby Bridges-en hilobia Canberran
* Bromptongo (South Australia) erraustegia
* Thebartongo erraustegia, South Australia
* Eric Pratten House, Coppins ere deitua, Pymble-n (Sidney)

## Erreferentziak

* ↑ (Ingelesez) Watson, Anne Jeanette. (1998). Beyond Architecture: And Walter Burley Griffin America, Australia and India. University of Illinois Press ISBN 978-1-86317-068-0. (Noiz kontsultatua: 2022-07-02).
* ↑ «Trove» trove.nla.gov.au (Noiz kontsultatua: 2022-07-02).

## Kanpo estekak

* Datuak: Q559852
* Multimedia: Walter Burley Griffin / Q559852
# Walter Bonatti

Walter Bonatti (1930eko ekainaren 22a, Bergamo, Lonbardia – 2011ko irailaren 13a, Erroma) italiar alpinista izan zen. Historia osoko alpinista onenen artean aipatu ohi da. Alpeak, Himalaya eta Patagonia hainbat lehenbiziko igoera aitzindariak lortu izan dituelarik.
Bestela, dozena bat liburutan bere mendiko bizipenak jaso zituen, gozoekin batera gaziak ere. Izan ere, K2ra egindako igoera batean 1954an ika-mika batean sartuta egon zen.

## Lorpen nagusiak

* Grandes Jorasses (Mont Blanceko mendigunea) iparraldetik (1949)
* Grand Capucin (Mont Blanc) ekialdetik (1951)
* Tre Cime di Lavaredo (Dolomitak) iparraldetik eta neguan (1953)
* Aiguille du Druko (Mont Blanc) hego-ekialdeko zutabea (1955)
* Grand Pilier d'Angle (Mont Blanc) Tito Gobbirekin (1957)
* Gasherbrum IV (1958)
* Rondoy (Huayhuash mendikatea, Peru) iparraldetik (1961)
* Grandes Jorasses iparraldetik eta neguan (1963)
* Matterhorn/Cervino iparraldean, bakarrik eta neguan (1965)

## Liburuak

* Le Mie Montagne ("Nire mendiak"), 1961.
* I Giorni Grandi ("Egun handiak"), 1971.
* Magia del Monte Bianco ("Mont Blanceko magia"), 1984.
* Processo al K2 ("K2ri epaiketa"), 1985.
* La Mia Patagonia ("Nire Patagonia"), 1986.
* Un Modo di Essere ("Izateko modua"), 1989.
* K2-Storia di un Caso ("K2 - Afera baten istorioa"), 1995.
* Montagne di Una Vita ("Bizitza baten mendiak"), 1995.
* In terre lontane ("Lurralde urrunetan"), 1997.
* K2. La verità. 1954-2004 ("K2. Egia"), 2005.
* K2. Lies and Treachery ("K2. Gezurrak eta azpikeria"), 2009.

## Kanpo loturak

* (Italieraz)Walter Bonattiri elkarrizketa bideoan ikusgai
* Datuak: Q53729
* Multimedia: Walter Bonatti / Q53729
# Walter Crane

Walter Crane (Liverpool, 1845eko abuztuaren 15a - Horsham, Mendebaldeko Sussex, 1915eko martxoaren 14a) ingeles ilustratzailea izan zen.
Prerrafaelismoaren jarraitzailea eta John Ruskinen ikaslea izan zen. Xilografia ere ikasi zuen, eta miretsi egin zituen prerrafaeliten lanak, italiar Pizkundeko maisuenak eta japoniar koloreko irudiak.
Irudiak diseinatu zituen Nazioarteko Mugimendu Sozialistarentzat eta zuntzak eta margotutako paperak langile klaseentzat.
Bere belaunaldiko haur-liburuen diseinatzaile emankorrena izan zen. Arts and Crafts mugimenduaren parte izan zen eta dekorazio-lan ugari sortu zituen.

## Iruditegia

* The Lady of Shalott, 1862
* Ruth and Boaz, 1863
* La belle Dame Sans Merci, 1865
* The Frog Asks To Be Allowed To Enter The Castle - Illustration For The Frog Prince, 1874
* Diana and Endymion, 1883
* The flowers masquerade as people. Sir Narcissus Jonquil begins the fun, illustration from A Floral Fantasy In an Old English Garden, 1899
* King Midas with his daughter, from Nathaniel Hawthorne's 1893 edition of A Wonder-Book for Girls and Boys
* Illustration for The miller, his son and the donkey from Baby's Own Aesop, an 1887 children's edition of Aesop's fables
* Illustration for Little Bo Peep, 1885
* "Little Red Riding Hood Meets the Wolf in the Woods"
* "The children of Queen Blondine and sister Brunette picked up by a Corsair", from the fairy tale Princess Belle-Etoile, 1884
* The Swan Maidens, 1894
* Comic-like illustration for "Puss in Boots" from The Marquis of Carabas' Picture Book
* "A Garland for May Day 1895" woodcut
* Title page of Baby's Own Aesop, 1887
* The Baby's Opera, a book of old rhymes and the music by the earliest masters book cover

## Kanpo estekak

* Datuak: Q660917
* Multimedia: Walter Crane / Q660917
# Vermezzo

Vermezzo Italiako udalerri bat da. Milango probintzian kokatuta dago, Lombardia eskualdean. 3.931 biztanle ditu, 6,31 kilometro koadroko azaleran banatuta.

## Mugakideak

Vermezzok honako udalerri hauekin egiten du muga:
Abbiategrasso Albairate Gaggiano Gudo Visconti Zelo Surrigone Morimondo

## Kanpo estekak

* Datuak: Q42548
* Multimedia: Vermezzo / Q42548
# Vermicella

Vermicella Elapidae familiako narrasti genero bat da. Australian bizi dira.

## Espezieak

* Vermicella annulata (Gray, 1841)
* Vermicella intermedia Keogh & Smith, 1996
* Vermicella multifasciata (Longman, 1915)
* Vermicella snelli Storr, 1968
* Vermicella vermiformis Keogh & Smith, 1996

## Kanpo estekak

* Datuak: Q195295
* Multimedia: Vermicella / Q195295
* Espezieak: Vermicella
# Vermeș

Vermeș Errumaniako udalerri bat da, Caraș-Severin konderrian. 1.438 biztanle ditu, 114,56 kilometro koadroko azaleran banatuta.

## Herriak

Udalerrian honako herriak daude:
Vermeș $^{(en)}$ Ersig $^{(en)}$ Izgar $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426063